techiaith/cofnodycynulliad_en-cy huggingface dataset:
English: Well, Llywydd, I thank Vikki Howells for drawing attention particularly to the transitional accommodation capital programme. It is an innovation here in Wales, it has £65 million now provided to it, and I am very impressed and encouraged by the way in which progressive local authorities and progressive housing associations have grasped the opportunity that the programme provides. That is why, within an 18-month period, we will bring more than 1,000 additional homes into use. We'll monitor it, Llywydd, through the normal grant awarding process, but I believe that where there are partners who demonstrate that they have the commitment and the capacity to use the funding we are able to provide to bring homes into use, to offer people somewhere that they can move on in their lives, we ought to trust them to get on with the job. And while it's right, because it's public money, that we monitor it and they account for it, I think it should be a trusted relationship with organisations such as the ones mentioned by Vikki Howells and the local authority in the area she represents. Where we have people on the ground who demonstrate their capacity to deliver, we ought to enable them to get on with that job.
Welsh: Wel, Llywydd, diolch i Vikki Howells am dynnu sylw yn enwedig at y rhaglen gyfalaf ar gyfer llety dros dro. Mae'n arloesi yma yng Nghymru, mae £65 miliwn bellach wedi'i ddarparu iddi, ac rwyf wedi rhyfeddu at y ffordd y mae awdurdodau lleol blaengar a chymdeithasau tai blaengar wedi bachu ar y cyfle y mae'r rhaglen hon yn ei chynnig. Dyna pam, o fewn cyfnod o 18 mis, y byddwn yn gweld mwy na 1,000 o gartrefi ychwanegol yn cael eu defnyddio unwaith eto. Byddwn yn ei fonitro, Llywydd, drwy'r broses dyfarnu grantiau arferol, ond rwy'n credu, pan geir partneriaid sy'n dangos bod ganddyn nhw'r ymrwymiad a'r gallu i ddefnyddio'r cyllid yr ydym yn gallu ei ddarparu i ddefnyddio cartrefi unwaith eto, i gynnig rhywle i bobl fel y gallant symud ymlaen yn eu bywydau, fe ddylem ni ymddiried ynddyn nhw i wneud y gwaith. Ac er ei fod yn iawn, oherwydd ei fod yn arian cyhoeddus, ein bod yn ei fonitro a'u bod nhw'n rhoi cyfrif amdano, rwy'n credu y dylai fod yn berthynas y gellir ymddiried ynddi â sefydliadau fel y rhai a grybwyllwyd gan Vikki Howells a'r awdurdod lleol yn yr ardal y mae'n ei chynrychioli. Lle mae gennym bobl ar lawr gwlad sy'n dangos eu gallu i gyflawni, dylem ni eu galluogi nhw i fwrw ymlaen â'r gwaith hwnnw.
English: Thank you, Presiding Officer. First Minister, it's good to see you back after last week being away with COVID. A timely reminder that, obviously, the virus is still out there and taking people out of their normal day's activities. First Minister, last week - two weeks ago, I should say - the chair of the UK-wide COVID inquiry highlighted that the work that they would be able to undertake wouldn't be able to encapsulate all the matters that she would wish for to be taken into account here in Wales, given the volume of work that she has on her plate and the amount of work that is coming in to that inquiry, although she would, along with her colleagues in that inquiry, endeavour to undertake as full an investigation and scrutiny of the actions of the Welsh Government as possible. In light of her comments, do you not think it is now appropriate that we do have that Welsh-wide COVID inquiry, so that those who lost loved ones through the COVID crisis can get the answers they require to bring closure on what is a particularly dark time in their lives?
Welsh: Diolch, Llywydd. Prif Weinidog, mae'n dda eich gweld chi'n ôl ar ôl i chi fod i ffwrdd oherwydd COVID yr wythnos diwethaf. Atgof amserol bod y feirws, yn amlwg, yn dal allan yna ac yn tynnu pobl allan o weithgareddau eu diwrnod arferol. Prif Weinidog, yr wythnos diwethaf - bythefnos yn ôl, dylwn i ddweud - fe wnaeth cadeirydd yr ymchwiliad COVID ledled y DU dynnu sylw at y ffaith na fyddai'r gwaith y bydden nhw'n gallu ymgymryd ag ef yn gallu crisialu'r holl faterion y byddai hi'n dymuno eu hystyried yma yng Nghymru, o ystyried faint o waith sydd ganddi ar ei phlât a faint o waith sy'n dod i mewn i'r ymchwiliad hwnnw, er y byddai, ynghyd â'i chydweithwyr yn yr ymchwiliad hwnnw, yn parhau i gynnal ymchwiliad a gwaith chraffu ar weithredoedd Llywodraeth Cymru mor gynhwysfawr â phosibl. Yn sgil ei sylwadau, onid ydych chi'n credu ei bod hi'n briodol bellach i ni gael yr ymchwiliad COVID ar gyfer Cymru gyfan, fel y gall y rhai a gollodd anwyliaid trwy argyfwng COVID gael yr atebion sydd eu hangen arnyn nhw i ddod â chyfnod arbennig o dywyll yn eu bywydau nhw i ben?
English: Llywydd, first of all, I thank the leader of the opposition for what he said. We know that he himself has had experience of just how difficult an illness COVID can be, and he's right to draw attention to the fact that thousands of people continue to fall ill from COVID every week here in Wales. That has an impact in those individuals' lives, and it has an impact on our ability to sustain public services and private businesses as well. COVID certainly isn't over. I read what Baroness Hallett, Judge Hallett, said in opening that particular part of the inquiry. I don't think myself she was suggesting that she would do more if she could. She was simply explaining to people that, within the timescales available to her and her determination to produce a report within the timescale that can have an influence on the way in which future decisions are made, in everything that she does, she will have to focus on the issues that she believes to have the most potential to provide good information, answers and guidance for the future. I'm very happy to leave the inquiry to her now, and that's what we will be doing.
Welsh: Llywydd, yn gyntaf oll, diolch i arweinydd yr wrthblaid am yr hyn a ddywedodd. Gwyddom ei fod ef ei hun wedi cael profiad o ba mor anodd y gall COVID fod, ac mae'n iawn iddo dynnu sylw at y ffaith bod miloedd o bobl yn parhau i fynd yn sâl â COVID bob wythnos yma yng Nghymru. Mae hynny'n cael effaith ar fywydau'r unigolion hynny, ac mae'n cael effaith ar ein gallu i gynnal gwasanaethau cyhoeddus a busnesau preifat hefyd. Yn sicr nid yw COVID ar ben. Darllenais yr hyn a ddywedodd y Farwnes Hallett, y Farnwres Hallett, wrth agor y rhan arbennig honno o'r ymchwiliad. Nid wyf yn credu fy hun ei bod hi'n awgrymu y byddai'n gwneud mwy pe bai'n gallu. Yn syml, roedd hi'n egluro i bobl, o fewn yr amserlenni sydd ar gael iddi hi a'i phenderfyniad i gynhyrchu adroddiad o fewn yr amserlen a all gael dylanwad ar y ffordd y gwneir penderfyniadau yn y dyfodol, ym mhopeth y mae'n ei wneud, y bydd yn rhaid iddi ganolbwyntio ar y materion y mae'n credu sydd â'r potensial mwyaf i roi gwybodaeth dda, atebion ac arweiniad ar gyfer y dyfodol. Rwy'n fodlon iawn i adael yr ymchwiliad yn ei dwylo hi nawr, a dyna fyddwn ni'n ei wneud.
English: It is a matter of public record that those comments are there, that the chair of the UK inquiry did highlight the limitations due to the workload of the UK inquiry. It is a matter of record that, in the same interview or same comments that she was making, she highlighted that if an independent inquiry was to be established here in Wales, she would readily, along with her colleagues, work with that independent inquiry. The only person stopping an independent inquiry here in Wales is you, First Minister, or can you name another organisation that is actually against the principle of establishing an independent inquiry here in Wales to give answers to those people who lost loved ones through the COVID pandemic?
Welsh: Mae ar gofnod cyhoeddus bod y sylwadau hynny yna, bod cadeirydd ymchwiliad y DU wedi tynnu sylw at y cyfyngiadau oherwydd llwyth gwaith ymchwiliad y DU. Mae ar gofnod, yn yr un cyfweliad neu'r un sylwadau yr oedd hi'n eu gwneud, ei bod wedi tynnu sylw at y ffaith pe bai ymchwiliad annibynnol yn cael ei sefydlu yma yng Nghymru, y byddai hi, ynghyd â'i chydweithwyr, yn barod i weithio gyda'r ymchwiliad annibynnol hwnnw. Yr unig berson sy'n stopio ymchwiliad annibynnol yma yng Nghymru yw chi eich hun, Prif Weinidog, neu a allwch chi enwi sefydliad arall sydd mewn gwirionedd yn erbyn yr egwyddor o sefydlu ymchwiliad annibynnol yma yng Nghymru i roi atebion i'r bobl hynny a gollodd anwyliaid drwy bandemig COVID?
English: Llywydd, I've explained time after time, and I don't intend to take up the time of the Senedd this afternoon in repeating simply what I said on 19 October last year, 30 November, 25 January, 23 May - these are all occasions on which I have answered this question from the Member. You may not like the answer - I don't expect that you will do - but the answer doesn't change by simply going on and asking the same question. I believe that the best way to obtain the answers that people in Wales want to what happened here in Wales, including everything that will be provided by the Welsh Government - and I can tell you that the Welsh Government is disclosing hundreds of thousands of documents to the inquiry. The idea that it will not look at the matters that are important to Wales, I don't think will be borne out by the work of the inquiry. That is the way in which people will get the right, rounded, insightful answers that they quite rightly wish for, and that remains the policy of the Welsh Government.
Welsh: Llywydd, rwyf wedi egluro dro ar ôl tro, ac nid wyf yn bwriadu gwastraffu amser y Senedd y prynhawn yma yn ailadrodd yr hyn a ddywedais i ar 19 Hydref y llynedd, 30 Tachwedd, 25 Ionawr, 23 Mai - mae'r rhain i gyd yn achlysuron pan wyf wedi ateb y cwestiwn hwn gan yr Aelod. Efallai nad ydych chi'n hoffi'r ateb - dydw i ddim yn disgwyl y byddwch chi - ond nid yw'r ateb am newid drwy barhau i ofyn yr un cwestiwn. Rwy'n credu mai'r ffordd orau o gael yr atebion y mae pobl yng Nghymru eu heisiau o ran yr hyn a ddigwyddodd yma yng Nghymru, gan gynnwys popeth a fydd yn cael ei ddarparu gan Lywodraeth Cymru - a gallaf ddweud wrthych fod Llywodraeth Cymru yn datgelu cannoedd ar filoedd o ddogfennau i'r ymchwiliad. Mae'r syniad na fydd yn edrych ar y materion sy'n bwysig i Gymru, dydw i ddim yn credu y bydd gwaith yr ymchwiliad yn amlygu hynny. Dyna'r ffordd y bydd pobl yn cael atebion cywir, cyfan, craff y maen nhw, yn gwbl briodol yn dymuno eu cael, a dyna o hyd yw polisi Llywodraeth Cymru.
English: The question I put to you, First Minister, was: could you name another organisation that shared your belief that we shouldn't have an independent public inquiry into COVID here in Wales? I notice from your answer that you weren't able to put another organisation's name on the Record of the Senedd. And, please, take as long as you want, because I'm sure that the public will show great interest in your responses today. When I did raise this with you some weeks ago, you said, 'There is the impotency of opposition, and here is the potency of Government'. The potency of Government, in this case, is stopping an independent inquiry. We will, in a couple of weeks' time, lay a motion in the Senedd to bring forward a Senedd committee to actually have an inquiry on this particular matter. Whether the Senedd votes for it or not, that is a matter of democratic accountability here in the Chamber, but that's what the opposition can do. Will you lift the whip on your backbenchers to support such a motion, because, certainly, when I'm speaking to colleagues from your side as well as the other end of the M4 - Chris Evans, for example, from Islwyn - they want to see that independent inquiry because they believe it is the right thing to do, and it is only through your obstinance that we're not getting that inquiry here in Wales? So, let's see how the votes stack up here, and let's see whether you need to whip your Members to support the blocking of a COVID public inquiry here in Wales.
Welsh: Y cwestiwn a gyflwynais i chi, oedd y canlynol: a allech chi enwi sefydliad arall a oedd yn rhannu eich cred na ddylem gael ymchwiliad cyhoeddus annibynnol i COVID yma yng Nghymru? Rwy'n sylwi o'ch ateb nad oeddech yn gallu rhoi enw sefydliad arall ar Gofnod y Senedd. Ac, os gwelwch yn dda, cymerwch cyhyd ag y dymunwch, oherwydd rwy'n siŵr y bydd y cyhoedd yn dangos diddordeb mawr yn eich ymatebion heddiw. Pan wnes i godi hyn gyda chi rai wythnosau yn ôl, fe ddywedoch chi, 'Dyna anallu gwrthblaid, a dyma allu Llywodraeth'. Gallu y Llywodraeth, yn yr achos hwn, yw atal ymchwiliad annibynnol. Byddwn ni, ymhen ychydig wythnosau, yn gosod cynnig yn y Senedd i ddwyn pwyllgor Senedd Cymru ymlaen i gael ymchwiliad ar y mater penodol hwn mewn gwirionedd. P'un a fydd y Senedd yn pleidleisio drosto neu beidio, mae hynny'n fater o atebolrwydd democrataidd yma yn y Siambr, ond dyna all y gwrthbleidiau ei wneud. A wnewch chi godi'r chwip ar eich meinciau cefn i gefnogi cynnig o'r fath, oherwydd, yn sicr, pan wyf yn siarad â chyd-Aelodau o'ch ochr chi yn ogystal â phen arall yr M4 - Chris Evans, er enghraifft, o Islwyn - maen nhw eisiau gweld yr ymchwiliad annibynnol hwnnw oherwydd eu bod nhw'n credu mai dyma'r peth iawn i'w wneud, a dim ond oherwydd eich ystyfnigrwydd chi nid ydym yn cael yr ymchwiliad hwnnw yma yng Nghymru? Felly, dewch i ni weld beth fydd canlyniad y pleidleisiau yma, a gadewch i ni weld a oes angen i chi chwipio eich Aelodau i gefnogi rhwystro ymchwiliad cyhoeddus COVID yma yng Nghymru.
English: Well, Llywydd, I'm not going to respond to a suggestion that I've never seen, when there's not a single piece of paper in front of me to explain what the leader of the opposition thinks he will be putting in front of the Senedd. Of course, when he makes his mind up and puts something down, then I'll look at it carefully and my group will decide what it is that they wish to do. But, the idea that you can treat matters of this seriousness in that casual way, that you think it is possible just to make a suggestion out of nowhere - nothing at all, not a single document to offer us on what would be the scope of such an inquiry, what powers will it have, how will it go about its business. When we have a serious proposition from you, then we will look at it seriously, but this afternoon, we've certainly not had that. And if he wants me to name an organisation with whom I've had discussions and who believe that the best way of getting answers to people's questions is via the UK inquiry, then I'll refer him, as I have many times before, to the conversations that I had with the Prime Minister, and that he supported at the time, because in my discussions with the then Prime Minister, Boris Johnson, it was clear that a UK inquiry able to mobilise all the necessary information and have the powers that it would need to make those inquiries, was the preferred way forward. I've told you before: I supported the UK Prime Minister at the time, even as you have constantly attempted to undermine them.
Welsh: Wel, Llywydd, dydw i ddim yn mynd i ymateb i awgrym nad ydw i erioed wedi ei weld, pan nad oes un darn o bapur o fy mlaen i yn egluro beth mae arweinydd yr wrthblaid yn credu y bydd yn ei osod ger bron y Senedd. Wrth gwrs, pan fydd yn gwneud ei feddwl i fyny ac yn gosod rhywbeth, yna byddaf yn edrych arno'n ofalus a bydd fy ngrŵp yn penderfynu beth y maen nhw'n dymuno ei wneud. Ond, y syniad y gallwch chi drin materion o'r difrifoldeb hwn mewn ffordd mor ddi-hid, eich bod chi'n credu ei bod hi'n bosibl gwneud awgrym o ddim - dim byd o gwbl, nid un ddogfen i awgrymu i ni beth fyddai cwmpas ymchwiliad o'r fath, pa bwerau fydd ganddo, sut fydd yn mynd ati i weithredu hyn. Pan gawn ni gynnig difrifol gennych, yna byddwn yn edrych arno o ddifrif, ond y prynhawn yma, yn sicr nid ydym wedi cael hynny. Ac os yw eisiau i mi enwi sefydliad yr wyf wedi cael trafodaethau ag ef sy'n credu mai'r ffordd orau o gael atebion i gwestiynau pobl yw drwy ymchwiliad y DU, yna byddaf yn ei gyfeirio, fel y gwnes i lawer gwaith o'r blaen, at y sgyrsiau a gefais gyda Phrif Weinidog y DU, yr oedd ef yn eu cefnogi ar y pryd, oherwydd yn fy nhrafodaethau gyda'r Prif Weinidog ar y pryd, Boris Johnson, roedd hi'n amlwg mai ymchwiliad y DU â'r gallu i ysgogi'r holl wybodaeth angenrheidiol a chael y pwerau y byddai eu hangen arno i wneud yr ymholiadau hynny, oedd y ffordd ymlaen a ffafriwyd. Rwyf wedi dweud wrthych o'r blaen: cefnogais Brif Weinidog y DU ar y pryd, hyd yn oed pan oeddech chi wedi ceisio'u tanseilio nhw'n gyson.
English: Diolch, Llywydd. Today marks 100 years of Labour's electoral dominance, making your party, in your words, 'the most successful party in the democratic world'. I have to say, this morning, there wasn't quite that celebratory mood when I and other Plaid Cymru colleagues stood in the rain in solidarity with striking trade unionists to mark some other historic moments; the largest average vote in favour of strike action by the PCS union in its history, covering 126 separate workplaces, including this institution, the Senedd; the first time the National Association of Head Teachers have balloted their members for strike action over pay in their 125-year history; the first nation-wide strike in the Royal College of Nurses' 106-year history. Now, Keir Starmer has repeatedly refused to back striking workers, saying that he understands why strikes were taking place, but was not prepared to stand with workers on picket lines. What do you think Keir Hardie would have made of that? And more to the point, are you prepared to stand in solidarity with workers when your British leader, sadly, is not?
Welsh: Diolch, Llywydd. Mae heddiw'n nodi 100 mlynedd o oruchafiaeth etholiadol Llafur, gan wneud eich plaid, yn eich geiriau chi, 'y blaid fwyaf llwyddiannus yn y byd democrataidd'. Mae'n rhaid i mi ddweud, y bore 'ma, nid oedd yr hwyliau yn rhai o ddathlu pan sefais i a chydweithwyr eraill Plaid Cymru yn y glaw mewn undod ag undebwyr llafur ar streic i nodi rhai adegau hanesyddol eraill; y bleidlais gyfartalog fwyaf o blaid streicio gan undeb y PCS yn ei hanes, sy'n cwmpasu 126 o weithleoedd ar wahân, gan gynnwys y sefydliad hwn, y Senedd; y tro cyntaf i Gymdeithas Genedlaethol y Prifathrawon gynnal pleidlais ymhlith ei haelodau ynghylch streicio dros gyflogau yn ei hanes 125 mlynedd; y streic gyntaf ledled y genedl yn hanes 106 mlynedd y Coleg Nyrsio Brenhinol. Nawr, mae Keir Starmer wedi gwrthod dro ar ôl tro gefnogi gweithwyr sy'n streicio, gan ddweud ei fod yn deall pam y mae streiciau'n digwydd, ond nad oedd yn barod i sefyll gyda gweithwyr ar linellau piced. Beth ydych chi'n credu y byddai Keir Hardie wedi ei wneud o hynny? Ac yn fwy perthnasol, ydych chi'n barod i sefyll mewn undod â gweithwyr pan nad yw eich arweinydd Prydeinig yn gwneud hynny, yn anffodus?
English: Well, Llywydd, I recognise the anger and the disappointment that many public service workers experience at the moment. When your wages have been held down through a decade of austerity, and you're now faced with wage rises below the level of inflation, then it is absolutely understandable why workers in those circumstances feel in the way that they do and why they vote to take action in the way that they have. And this Labour Government has no ambiguity at all in putting on the record our understanding of the way in which public sector workers have been driven to take the action that they do. I'm very happy to repeat that and put it on the record again this afternoon.
Welsh: Wel, Llywydd, rwy'n cydnabod y dicter a'r siom y mae llawer o weithwyr gwasanaethau cyhoeddus yn eu profi ar hyn o bryd. Pan fydd eich cyflogau wedi cael eu cadw i lawr drwy ddegawd o gyni, ac rydych chi bellach yn wynebu codiadau cyflog o dan lefel chwyddiant, yna mae'n gwbl ddealladwy pam y mae gweithwyr o dan yr amgylchiadau hynny'n teimlo fel hyn a pham eu bod yn pleidleisio i weithredu yn y ffordd yma. A does gan y Llywodraeth Lafur hon ddim amwysedd o gwbl wrth roi ar gofnod ein dealltwriaeth o'r ffordd y mae gweithwyr y sector cyhoeddus wedi cael eu gwthio i gymryd y camau y maen nhw wedi eu cymryd. Rwy'n hapus iawn i ailadrodd hynny a'i roi ar gofnod eto y prynhawn yma.
English: Sir Keir has said that the single most important thing he could do for striking workers is to usher in a Labour Government. And, yes, if that was a radical Government that can help deliver fairer funding for Wales and greater fairness all round through the kinds of progressive changes that our party's Westminster leader, Liz Saville Roberts, is proposing through her Tax Reform Commission Bill, it could make a very important difference to our lives. But in Wales, we need not usher in a Labour Government, we already have one. And it's the Welsh Labour Government that nurses, in a few weeks, joined soon by teachers, probably, will be striking against. To avoid the labour movement effectively being in dispute with the Government led by a party that shares its name, can the First Minister say if the option of using the income tax powers that we have in a progressive way, including, if necessary, the basic rate, is something that you will at least explore to avoid the hyper austerity that is quite probably soon to be meted upon us?
Welsh: Mae Syr Keir wedi dweud mai'r peth pwysicaf y gallai ei wneud ar gyfer gweithwyr ar streic yw hebrwng Llywodraeth Lafur i mewn. Ac ie, pe bai honno'n Llywodraeth radical a all helpu i ddarparu cyllid tecach i Gymru a mwy o degwch cyffredinol drwy'r mathau o newidiadau blaengar y mae arweinydd ein plaid yn San Steffan, Liz Saville Roberts, yn eu cynnig drwy ei Bil Comisiwn Diwygio Trethi, gallai wneud gwahaniaeth pwysig iawn i'n bywydau. Ond yng Nghymru, nid oes angen i ni hebrwng Llywodraeth Lafur i mewn, mae gennym ni un yn barod. A Llywodraeth Lafur Cymru yw'r un y bydd nyrsys, ymhen ychydig wythnosau, gydag athrawon yn ymuno'n fuan wedyn, yn ôl pob tebyg, yn taro yn ei herbyn. Er mwyn osgoi sefyllfa pan fydd y mudiad llafur i bob pwrpas mewn anghydfod â'r Llywodraeth dan arweiniad plaid sy'n rhannu ei henw, a wnaiff y Prif Weinidog ddweud os yw'r dewis o ddefnyddio'r pwerau treth incwm sydd gennym mewn ffordd flaengar, gan gynnwys, os oes angen, y gyfradd sylfaenol, yn rhywbeth y byddwch o leiaf yn edrych arno'n fanwl er mwyn osgoi'r cyni sylweddol sydd yn bur debyg o fod o'n blaenau ni'n fuan?